4. század

A 4. század a 301–400-ig tartó éveket foglalja magába.

Események

A Római-Birodalom és Európa 

 303–304 Az utolsó nagy keresztényüldözés (Diocletianus uralma alatt)
 312. A keresztények üldözésének vége, a kereszténység a Római Birodalom elismert vallásává válik. 
 Nagy Konstantin 312. október 28-án a Milvius-hídi csatában legyőzi Maxentius római császár légióit és egyesíti uralma alatt a birodalom nyugati részét. Ez a csata válik a történelem egyik legfontosabb csatájává a kereszténység szempontjából.
 313. A milánói edictum engedélyezi a keresztény vallás szabad gyakorlását a Római Birodalomban.
 325. Az első keresztény egyetemes zsinat Niceában 
 330. Konstantinápoly alapítása a korábbi Büzantion görög gyarmatváros helyén, a város a Római Birodalom új székhelye
 361. Iulianus lesz a római császár, aki a Constantinus és utódai által elfogadott keresztény hit helyett a régi pogány vallást próbálja feléleszteni
 375. A hunok átlépik a Volgát, elözönlik a dél-orosz sztyeppét, és a római birodalom határai felé szorítják az ott élő nyugati gótokat. Lassan az összes germán törzs mozgásba jön, megindul a nagy népvándorlás.
 378. A római hadsereg pusztulása a gótok és a Római Birodalom közötti hadrianopolisi csatában
 379-től: Nagy Theodosius kelet-római császár a Balkánon letelepíti a gótokat a Birodalom szövetségeseiként. (Ez volt az első eset, hogy a letelepített germánok a birodalmon belül is megtarthatták saját politikai szervezetüket. Ez a gyakorlat nyugaton általánossá válik, és a birodalom széthullásához vezet.)
 380. I. Theodosius császár kizárólagos államvallássá teszi a kereszténységet
 381. Az I. konstantinápolyi zsinat végleges formában megfogalmazza a kereszténység hitvallását
 389. Lerombolják az alexandriai könyvtárat
 393. Görögországban utoljára tartanak olimpiai játékokat
 395. I. Theodosius császár halála után fiai felosztják a Római Birodalmat, Arcadius a Keletrómai Birodalom császára, Honorius pedig a Nyugatrómai Birodalom császára lesz. A nyugati résznek Milánó, majd Ravenna, a keleti résznek Konstantinápoly lesz a központja.

Ázsia 
 316: A hsziungnuk (ázsiai hunok) megdöntik a Csin-dinasztia uralmát Kína északi részén
 320 körül a Gupta-dinasztia egyesíti Hindusztánt (→ Gupta Birodalom). 414-ig fokozatosan egyesítik India nagy részét
 350 körül: Belső-Ázsia felől megindul a hunok által vezetett nomád törzsek vándorlása. Egyik águk Irán keleti tartományait szállja meg, a másik a kelet-európai síkságnak veszi útját. 
 A Zsuanzsuan Birodalom megalakulása Belső-Ázsiában, a hunok első állama Közép-Ázsiában
 Japánban: Jamato- ill. Kofun-kor
 380 körül: A japánok koreai hadjárata, japán települések Dél-Koreában

Fekete-Afrika 
 350 körül az Akszúmi Királyság fénykora a mai Etiópia és Eritrea területén
 A Niger folyó felső folyásánál kialakul az ókori ghánai állam

Amerika 
 300 körül a maja városállamok virágzásának kezdete

Kultúra 
 Kámaszútra
 Elkezdik megünnepelni Jézus születését karácsony néven

Vallás 
 311: Észak-Afrikában az egyházon belüli szakadás kiváltja a donatisták mozgalmát
 Codex Sinaiticus (görög nyelvű Biblia-kézirat)
 Remete Szent Antal (251–356) és társai megteremtik a keresztény szerzetesség alapjait
 382: A bibliai kánon kialakulása (megállapítják az Istentől ihletett iratok gyűjteményét)

Híresebb személyek

Uralkodó 
 Diocletianus római császár (ur.: 284–305)
 I. (Nagy) Konstantin (Flavius Valerius Constatinus) római császár (280 körül – 337)
 Flavius Iulianus római császár „Apostata”, a pogány vallás visszaállítója

Vallási személy 
 Szent Ambrus, Milánó püspöke
 Szent Márton, a katonák védőszentje
 Szent Mónika (332 körül – 387), Hippói Szent Ágoston anyja, a katolikus anyák védőszentje
 Szent Balázs vértanú
 Szent Jeromos egyháztanító
 Aranyszájú Szent János (344/347 – 407) egyházatya
 Wulfila püspök
 Arius, az arianizmus tanának szellemi létrehozója

Egyéb 
 Ammianus Marcellinus római történész
 Anazarbai Athanasziosz ókeresztény író
 Arusianus Messius (4. század – 5. század) római író
 Audentius (4. század) ókeresztény író
 Aériosz (4. század) ókeresztény író
 Bakkhiosz (4. század) görög író

Találmányok, felfedezések 
 Wulfila püspök megalkotja a gót ábécét

Évtizedek és évek 

Megjegyzés: A negyedik század előtti és utáni évek dőlt betűvel írva.

04